hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նախադեպային որոշում. խոշտանգման հետևանքով հոգեկան խանգարում ստացած զինծառայողի գործով կկիրառվի Ստամբուլյան արձանագրություն | Forrights.am
Սյունիքի մարզի ընդհանուր իրավասության դատարանի դատավոր Գնել Գասպարյանը տարիներ առաջ ծառայելուց հետո հոգեկան խնդիրներով տուն վերադարձած Արթուր Հակոբյանի նկատմամբ խոշտանգման գործով բացառիկ որոշում է կայացրել․ սույն գործով կկիրառվի Ստամբուլյան արձանագրություն․
Հիշեցնենք, 2015թ․-ին Արթուր Հակոբյանը Ագարակի զորամասում զինվորական ծառայության ընթացքում հրամանատարի կողմից ենթարկվել էր խոշտանգման և դաժան վերաբերմունքի, որի հետևանքով ձեռք էր բերել հոգեկան առողջության հետ կապված խնդիրներ։
Դեպքից մեկ տարի անց ՀՀ Քննչական կոմիտեի զինվորական քննչական գլխավոր վարչության 9-րդ կայազորային քննչական բաժնում ՀՀ քրեական օրենսգրքի 358 .1-րդ հոդվածի երկրորդ մասի հատկանիշերով՝ ստորադասի նկատմամբ բռնի գործողություններ կատարելը կամ դրանք կատարելու սպառնալիքի հոդվածով, հարուցվել էր քրեական գործ, և Արթուր Հակոբյանը ճանաչվել էր տուժող։ Կարճ ժամանակ անց հարուցված քրեական գործը, սակայն կարճվել էր։
Փաստաբան Արա Ղարագյոզյանը նշեց, որ անցած 5 տարիների ընթացքում սույն քրեական գործը մի քանի անգամ վերաբացվել է, ապա նորից կարճվել, ինքը քննիչին համապատասխան միջնորդություն էր ներկայացրել որպեսզի կիրառվի Ստամբուլյան կոնվենցիան և Արթուր Հակոբյանի նկատմամբ հոգեբանական փորձաքննություն նշանակվի, որը թե՛ քննիչի, թե՛ Գորիսի կայազորայինի կողմից մերժվել էր, արդյունքում փաստաբանը բողոք էր ներկայացրել Սյունիքի մարզի ընդհանուր իրավասության դատարան։
«Դատարանն իմ բոլոր հիմնավորումները բավարարել է՝ վարույթն իրականացնող մարմնին պարտավորեցրել է Ստամբուլյան արձանագրության հիմքով նշանակել դատահոգեբանական փորձաքննություն, որտեղ պետք է ներգրավված լինի բժիշկ, հոգեբան և հոգեբույժ»,-մանրամասնեց փաստաբանը, հավելելով, որ դատարանը իր ակտի մեջ նշել է, որ Ստամբուլյան կոնվենցիայի կիրառումը դա կարևոր ապացուցողական նշանակություն ունի:
Արա Ղարագյոզյանը պատրաստվում  է իր կողմից համապատասխան փորձագետների ներկայացնել, քանի որ չի վստահում իրավապահ համակագին։
«Դատարանը նշել է, որ չնայած, որ արձանագրությունը որպես ուղեցույց չի հանդիսանում պարտադիր ՀՀ իրավապահ մարմինների համար, սակայն դատարանը գտնում է, որ նշանակված փորձաքննությունը հնարավորությունը կտա լավագույնս իրացնեն խոշտանգման, անմարդկային կամ նվաստացնող վերաբերմունքի կամ պատժի ենթարկվելու փաստի առիթով արդյունավետ քննություն կատարելու պետության պոզիտիվ պարտականությունը, քանի որ քննության ցանկացած թերություն, որը խոչընդոտում է վնասվածքների պատճառը կամ հանցանքի համար պատասխանատու անձանց ինքնությունը պարզելը, կանգնեցնում է այս չափանիշը խախտելու վտանգի առաջ»,-ասաց փաստաբանը, հավելելով, որ դատարանը նշել է, որ քրեական գործով տուժող Արթուր Հակոբյանի խոշտանգված լինելու հանգամանքը պարզելու ուղղությամբ չի կատարվել բավարար քննություն։
Փաստաբանը հատկանշական է համարում նաև  այն, որ սույն դատական ակտով, դատարանն արձանագրել է, որ նախաքննության ընթացքում «Ռազմաբժշկական և ամբուլատոր դատահոգեբուժական փորձաքննություն նշանակելու մասին» 26.11.2015 թ որոշմամբ փորձագետներին տրված հարցերը որևէ մեկը ուղղված չեն եղել հնարավոր խոշտանգման դեպքը բացահայտելուն․
«Նշված հարցերից ոչ մեկը ունակ չէր բացահայտելու Արթուրի  հոգեկան առողջության ենթադրաբար խոշտանգման կամ վատ վերաբերմունքի հետևանքով հասցված առկայությունը կամ բացակայությունը»,-ասաց փաստաբանը:
Խոշտանգման հետևանքով հոգեկան խանգարում ստացած զինծառայողի գործով  դատարանը նշել է, քրեական հետապնդման մարմինը և գործը վերահսկող  դատարանը թույլ է տվել Եվրոպական կոնվենցիայի 3-րդ հոդվածի դատավարական բաղադրիչի՝ արդար դատաքննության խախտում, որի արդյունքում խախտվել է Արթուր Հակոբյանի խոշտանգումներից զերծ մնալու իրավունքը․
«Սա կարևոր է, սա նախադեպային է։ Ի վերջո հասանք նրան, որ դատարան արդար գործողությունների արդյունքում վարույթն իրականացնող մարմնին պարտավորեցվեց, ոչ թե սովորական դատահոգեբանական այլ Ստամբուլյան արձանագրությունով նշանակվի դատահոգեբանական փորձաքննություն տուժողի նկատմամբ»,-ասաց Արա Ղարագյոզյանը։
Փաստաբանը նկատեց, որ չի բացառում, որ Դատախազությունը սույն որոշումը կբողոքարկի, ինչպես մնացած բոլոր որոշումները․
«Բնականաբար կարծում եմ՝ կբողոքարկի, բայց կարող եմ նշել, որ սույն որոշումը ապտակ էր դատախազությանը, որը կարծես թե խոշտանգումների գործերով կոծկող քաղաքականություն է վարում»,-նկատեց նա։
Արթուր Հակոբյանի առողջական վիճակը նույնն է, թոշակ չի ստանում, իսկ պետությունից այս տարիների ընթացքում ոչ մի աջակցություն չի ստացել՝ դեղորայքի մասին հոգում է ինքը՝ ոչ մի օգնություն։
«Դեղերով եմ ապրում։ Մի կերպ եմ մասնակցում էս նիստերին»,- Forrights-ի հետ զրույցում դեռ ամիսներ առաջ՝ հերթական դատական նիստի ժամանակ ասել էր Արթուրը։
Հիշեցնենք, որ  «Վերադարձ  Հայաստան» հիմնադրամի միջոցով, ծառայելու նպատակով հայրենիք  վերադարձած Արթուրը բանակ էր զորակոչվել 2015թ.-ի հունվարին, ապա նոյեմբերին՝ առողջական խնդիրներովի պատճառով, տեղափոխվել Երևանի կայազորի զինվորական հոսպիտալ: Արթուրը Մեղրիի զորամասում դաժան ծեծի էր ենթարկվել մայոր Ջիվան Մկրտչյանի կողմից՝ զորամասի խանութում գտնվելու համար:
Նախորդ նյութը«Կիսամութ ինչ-որ սենյակում տևական ժամանակ ենթարկվել եմ խմբակային ծեծի»․ աշխարհի չեմպիոնը՝ ՀՀ ոստիկանների բռնության մասին
Հաջորդ նյութըՆախագահի աշխատակազմը 350 հազար դրամով 6 մետրանոց դրոշաձող է գնել. մեկ անձից կատարվող գնումների հետքերով
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ նախաձեռնվել է
Բոլորը միասնական են, ամենքը՝ մի չհաջողված դերասան․ անհայտ կորածի մայրը՝ պատերազմի մեղավորների մասին
Ասում էր՝ լյոխ լավ ա ինական, մունք հաղթելու ենք․ չեղավ, ծախվեցին. զոհված զինծառայողի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.